# **DECIZIA ETAPEI DE ÎNCADRARE**

## Nr. din 7.03.2019

Ca urmare a solicitării de emitere a acordului de mediu adresate de **SC Loredana SRL**, cu sediul în mun. Rădăuţi, str. Simion Bărnuţiu, nr. 6, judeţul Suceava, înregistrată la APM Suceava cu nr. 120 din 8.01.2019, în baza:

**Legii nr. 292/2018** privind evaluarea impactului anumitor proiecte publice şi private asupra mediului;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**, cu modificările şi completările ulterioare,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 22.02.2019, că proiectul **“Amenajare terasă Perdele*”*** propus a fi amplasat în com. Dorneşti, jud. Suceava nu se supune evaluării impactului asupra mediului.

Justificarea prezentei decizii:

I. Motivele pe baza cărora s-a stabilit neefectuarea evaluării impactului asupra mediului sunt următoarele:

**a)**- *dimensiunea şi concepţia întregului proiect-* proiectul se încadrează în prevederile Legii nr. 292/2108 privind evaluarea impactului anumitor proiecte publice şi private asupra mediului anexa 2, pct. 2, lit. a;

Conform criteriilor de selecţie din Anexa 3 la Legea nr. 292/2018 privind evaluarea impactului anumitor proiecte publice şi private asupra mediului;

**b**) *cumularea cu alte proiecte existente şi/sau aprobate*:- nu este cazul.

**c)** *utilizarea resurselor naturale, în special a solului, a terenurilor, a apei şi a biodiversităţii*: se vor exploata agregate minerale de râu.

**d**) *cantitatea şi tipurile de deşeuri generate/gestionate*: deşeurile menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

**e)** *poluarea şi alte efecte negative*: în perioada lucrărilor de execuţie zgomotul va fi generat de utilajele şi mijloacele de transport, nefiind afectate zonele locuite;

**f)** *riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform cunoştinţelor ştiinţifice*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate.

**g)** *riscurile pentru sănătatea umană*: nu este cazul.

**2. Localizarea proiectului**

a) *utilizarea actuală şi aprobată a terenurilor*: conform certificatului de urbanism nr. 61/25.10.2018 eliberat de Primăria Comunei Dorneşti, terenul este situat în intravilanul localităţii, este în proprietatea Colibaba Gheorghe, fiind închiriat către SC Loredana SRL Rădăuţi.

b) *bogăţia, disponibilitatea, calitatea şi capacitatea de regenerare relative ale resurselor natural( inclusive solul, terenurile, apa şi biodiversitatea) din zonă şi din subteranul acesteia*: nici unul din criteriile enumerate nu vor fi afectate de implementarea proiectului propus.

c) *capacitatea de absorbţie a mediulu naturali,acordându-se o atenţie specială următoarelor zone*:

i) zonele umede, zone riverane, guri ale râurilor – nu este cazul;

ii) zonele costiere şi mediul marin – nu este cazul;

iii) zonele montane şi forestiere – nu este cazul;

iv) arii naturale protejate de interes naţional, comunitar, internaţional – nu este cazul;

v) zone clasificate sau protejate confrom legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional-Secţiunea a-III-a zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: - nu este cazul.

vi) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – nu este cazul;

vii) zonele cu o densitate mare a populaţiei – nu este cazul;

viii) peisaje şi situri importante din punct de vedere istoric, cultural sau arheologic – nu este cazul;

**3. Tipurile şi caracteristicile impactului potenţial**

a). *importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ semnificativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

b) *natura impactului*- va fi cauzat de lucrările de terasamente şi construcţii, cu un impact redus asupra mediului,

c)*. natura transfrontieră a impactului* – lucrările propuse nu au efecte transfrontieră;

d*). intensitatea şi complexitatea impactului* - impactul va fi redus pe perioada execuţiei proiectului.

e). *probabilitatea impactului* – impact redus, pe perioada de execuţie şi în perioada de funcţionare a obiectivului;

f). *debutul, durata, frecvenţa şi reversibilitatea preconizate ale impactului* – impact redus, pe perioada de execuţie şi în perioada de funcţionare a obiectivului, cu reversibilitate certă;

g).*cumularea impactului cu impactul altor proiecte existente şi/sau aprobate*- în zona respectivă nu sunt în aprobare sau aplicare alte proiecte cu impact semnificativ care să cumuleze impactul cu cel produs de proiectul propus;

h). *posibilitatea de reducere efectivă a impactului-* prin utilizarea de tehnologii curate, cu impact cât mai redus asupra factorilor de mediu şi asupra populaţiei;

II. Motivele pe baza cărora s-a stabilit necesitatea neefectuării evaluării adecvate sunt următoarele:

- nu este cazul, amplasamentul proiectului nefiind situat în arii naturale protejate;

III. Motivele pe baza cărora s-a stabilit necesitatea neefectuării evaluării impactului asupra corpurilor de apă: autoritatea competentă în domeniul gospodăririi apelor A.B.A.-SIRET-Bacău a eliberat Avizul de gospodărire a apelor nr. 285 din 17.12.2018.

**Caracteristicile proiectului**

Descrierea caracteristicilor perimetrului de exploatare:

* Perimetrul de exploatare este situat în intravilanul satului Dornești, com. Dornești, jud. Suceava.

Terenul unde va fi realizată investiția, în suprafață de 8.700 mp identic cu CF 32492, aparține lui SC LOREDANA SRL Rădăuți, conform Contractului de locațiune cu încheierea de autentificare nr. 690 din 08.02.2018.

Suprafaţa totală a terenului este de 8.700 mp. Se va lăsa o bermă de siguranţă faţă de terenurile vecine de 2 m. Suprafaţa terasei va fi de 7.630 mp.

Conform studiului geotehnic întocmit, apa freatică la află la adâncimea de 5 m. Exploatarea în terasă se va realiza până la adâncimea de 4,0 m (cu 1,0 m deasupra nivelului pânzei freatice).

Accesul în zonă se face pe drumul județean DN 17A Rădăuți - Dornești, prin drumuri comunale și un drum de exploatare agricolă, vicinal, balastat.

Resursa geologică de nisip şi pietriş estimată în interiorul perimetrului temporar de exploatare în terasă, aşa cum este delimitat de coordonatele topografice din fişa perimetrului este:

* + - * suprafața = 7.630 mp;
      * limită de exploatare = 4,0 m;
      * lungime = 210 m
      * lățime = 37 m
      * adâncime medie = 2,595 m
      * adâncime maximă (profil P5) = 4,517 m
      * cantitate de nisip şi pietriş preliminată = 19.800 mc;
      * cantitate de sol vegetal (copertă) = 2.200 mc.

Conform studiului geotehnic întocmit, apa freatică la află la adâncimea de 5 m.

Exploatarea în terasă se va realiza până la adâncimea de 4,0 m (cu 1,0 m deasupra nivelului pânzei freatice).

Perimetrul este delimitat de următoarele coordonate STEREO 70:

|  |  |  |
| --- | --- | --- |
| **Pct.** | **X** | **Y** |
| 1 | 707.004 | 575.038 |
| 2 | 707.014 | 575.080 |
| 3 | 706.791 | 575.049 |
| 4 | 706.793 | 575.041 |
| 5 | 706.804 | 575.009 |

Volumul de material rezultat din excavarea terasei (cu o grosime de cca. 4 m) este de 22.000 mc, din care o cantitate de cca. 2.200 mc este volumul de sol vegetal, iar 19.800 mc este pietriș și nisip.

Nisipul și pietrișul rezultate se vor valorifica, iar solul vegetal rezultat din decopertarea terenului va fi depozitat separat într-un depozit, pentru utilizarea ulterioară la aducerea terenului la starea inițială.

Metoda de extracție folosită:

a. Lucrări de deschidere și pregătire

Rezervele de nisip și pietriș care se extrag din perimetru sunt deschise propriu-zis, dar trebuie executate o serie de lucrări privind accesul la rezervă, astfel:

* + decopertarea primei zone de exploatare, cu depozitarea solului vegetal (cu o grosime de circa 0,30 m) pe o platformă în imediata vecinătate, pe terenul închiriat de către beneficiar, în vederea reutilizării acestuia la închiderea terasei;
  + amenajarea platformei de lucru prin nivelare.

b. Mod de lucru

Extracția nisipului și pietrișului din terasă se face mecanizat, în zone de exploatare, cu înălțimea maximă de 4 m. Utilajele acționează numai de pe berma de lucru, astfel:

* + partea superioară a treptei de terasă, este excavată cu excavatorul cu cupă şi braţ mobil, pe fâșii transversale, lățimea unei fâșii fiind de cca. 4 m;
  + pentru mărirea productivității muncii, partea inferioară a treptei se poate excava cu încărcătorul tip Wolla (desigur că acest utilaj folosește numai dacă se consideră necesar);
  + nivelarea suprafeței bermei pe lățimea de lucru şi realizarea de stocuri de nisip și pietriș se face cu lama buldozerului.

c. Lucrări de încărcare, prelucrare și transport

* + încărcarea materialului se face cu încărcătorul Wolla sau cu excavatorul cu cupă.
  + în terasă este indispensabil buldozerul cu lamă, întrucât realizează atât concentrarea nisipului și pietrișului din baza carierei, dar amenajează şi calea de acces la treapta de carieră.

La exploatare se va urmări realizarea unui taluz cu panta 1 : 2.

Pe suprafața cu rezerve, solul vegetal are grosimi de cca. 0,30 m, astfel că se face decaparea și depozitarea acestuia pentru reutilizare la finalul exploatării.

Se va exploata terasa în fâșii transversale de cca. 4 m, iar pe parcursul înaintării exploatării se va realiza umplerea cu teren de umplutură în zonele deja exploatate.

După finalizarea exploatării, se va aduce terenul la cota inițială, prin umplerea cu pământ rezultat din alte lucrări de excavație sau construcții, nivelarea terenului, tasarea terenului de umplutură utilizat cu un grad de compactare de 98 - 99%, împrăștierea pe suprafața terasei a solului vegetal rezultat din decopertarea inițială a terasei, respectiv înierbarea suprafeței perimetrului.

Condiţiile de realizare a proiectului:

1. Se vor respecta prevederile avizului de gospodărire a apelor nr. 285/17.12.2018.
2. Investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice, a legislaţiei de mediu în vigoare şi a avizelor menţionate în Certificatul de Urbanism nr. 61/25.10.2018 eliberat de Primăria Comunei Grăniceşti;
3. Se vor respecta cu stricteţe limitele şi suprafeţele destinate organizării de şantier, a modului de depozitare a materialelor de construcţie şi a rutelor alese pentru transport;
4. Se vor lua măsuri tehnice şi organizatorice pe toată perioada de desfăşurare a lucrărilor pentru a nu afecta factorii de mediu, sănătatea şi confortul populaţiei din zona respectivă;
5. Întreţinerea şi reparaţia utilajelor şi mijloacelor de transport folosite la lucrări se va face în unităţi specializate;
6. Se vor amenaja locuri de stocare, în condiţii de siguranţă pentru mediu şi sănătatea umană, a deşeurilor ce vor rezulta din executarea lucrărilor de construcţii-montaj şi se va asigura gestionarea corespunzătoare a acestora, în conformitate cu prevederile Legii 211/2011 privind regimul deşeurilor. Deşeurile reciclabile, colectate pe categorii conform prevederilor legale, se vor valorifica către firme specializate. Deşeurile menajere se vor colecta şi preda către operatorii locali de salubritate autorizaţi.
7. După finalizarea exploatării, se va aduce terenul la cota inițială, prin umplerea cu pământ rezultat din alte lucrări de excavație sau construcții, nivelarea terenului, tasarea terenului de umplutură utilizat cu un grad de compactare de 98 - 99%, împrăștierea pe suprafața terasei a solului vegetal rezultat din decopertarea inițială a terasei, respectiv înierbarea suprafeței perimetrului.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**DIRECTOR EXECUTIV,**

**ing. Vasile Oşean**

|  |  |
| --- | --- |
| **Şef Serviciu**  **Avize, Acorduri, Autorizaţii, chim. Adina Hobjîlă** | **Şef Serviciu**  **Calitatea Factorilor de Mediu, dr. ing. Anca Ionce** |
| **Întocmit, ing. Doru Cojocaru** |  |